Ο ρόλος των microRNAs ως βιοδεικτών στη διάγνωση και αντιμετώπιση της Θυρεοειδικής Οφθαλμοπάθειας
Creators: name: Συρακούλη, Ευαγγελία Αλεξάνδρου
Publisher: name: Aristotle University of Thessaloniki
Year: 2024
Subjects: Θυρεοειδική οφθαλμοπάθεια (ΘΟ)
Κυκλοφορούντα microRNAs
Βιοδείκτες
Thyroid Ophthalmopathy (TO)
Circulating microRNAs
Biomarkers

description: Έως και 40% των ασθενών με νόσο Graves’ πάσχουν από ΘΟ. Η ανακάλυψη βιοδεικτών που θα μπορούν να προβλέψουν ποιοι από τους ασθενείς με Graves’ θα αναπτύξουν ΘΟ και ποιοι από τους ασθενείς με ΘΟ θα ανταποκριθούν σε συντηρητικές θεραπείες είναι σημαντική για την καλύτερη και εξατομικευμένη θεραπεία αυτών των ασθενών. Η παρούσα εργασία είναι μία συστηματική ανάλυση της υπάρχουσας επιστημονικής βιβλιογραφίας. Αναζητώνται κυκλοφορούντα miRNAs που ίσως μπορέσουν να χρησιμοποιηθούν στο μέλλον ως βιοδείκτες για τη διάγνωση και την πρόγνωση της ΘΟ. Διενεργήθηκε συστηματική έρευνα της βιβλιογραφίας στις ιατρικές βάσεις δεδομένων MEDLINE, EMBASE και Cohrane, χωρίς περιορισμό στην ημερομηνία έκδοσης του άρθρου. Συμπεριλήφθηκαν μελέτες που διερεύνησαν τα επίπεδα έκφρασης των miRNAs στον ορό, το πλάσμα ή τα CD4+ Τ-λεμφοκύτταρα ανθρώπων. 11 μελέτες συμπεριλήφθηκαν τελικά, από ένα σύνολο 904 μελετών σε 195 ασθενείς. Συνολικά, μελετήθηκαν 6567 miRNAs. Σε ασθενείς με ΘΟ βρέθηκαν στατιστικώς σημαντικά αυξημένα τα επίπεδα σε 7 miRNAs (miR-96, miR-183, miR-21-5p, miR-96–5p, miR-301a-3p, Novel:19_15038 και Novel:hsa-miR-27a-3p) και στατιστικώς σημαντικά μειωμένα τα επίπεδα σε 4 miRNAs (miR-146a, miR-199, miR-Let7d, Novel:hsa-miR- 22–3p). Σε ασθενείς με ΘΟ που ανταποκρίθηκαν σε θεραπεία με κορτικοστεροειδή, τα επίπεδα 1 miRNA (miR-885-3p) ήταν στατιστικώς σημαντικά αυξημένα, ενώ τα επίπεδα 2 miRNAs ήταν στατιστικώς σημαντικά μειωμένα (miR-4474-3p, miR-615-3p). Σε ασθενείς με ΘΟ που δεν ανταποκρίθηκαν (είχαν αντίσταση) στα γλυκοκορτικοειδή, τα επίπεδα 1 miRNA (miR-224) βρέθηκαν στατιστικώς σημαντικά μειωμένα. Τα miRNAs φαίνεται να είναι πολλά υποσχόμενα όσον αφορά την πρώιμη διάγνωση, την πρόγνωση και την απόκριση σε θεραπεία με γλυκοκορτικοειδή σε ασθενείς με ΘΟ. Τα επίπεδα miRNAs σχετίζονται με την ύπαρξη ΘΟ και την ενεργότητά της, καθώς επίσης και με την απόκριση των ασθενών με ΘΟ στη θεραπεία με γλυκοκορτικοειδή. Ωστόσο, απαιτούνται περισσότερες μελέτες, ώστε να επιβεβαιωθεί περαιτέρω η προγνωστική αξία των miRNAs ως βιοδεικτών στην καθημερινή κλινική πρακτική.
description: Graves’ ophthalmopathy (GO) or Thyroid Ophthalmopathy (TO) affects up to 40% of the patients with Graves’ disease. The discovery of biomarkers that may preview which of the patients with Graves’ disease may develop GO or which of the patients with GO will respond to conservative treatment is critical for the better and targeted management of these patients. The present study is a systematic review of the current scientific publications and aims to the discovery of circulating miRNAs that may be used as future biomarkers in diagnosis and prognosis of GO. A systematic literature search was conducted in the medical data bases of MEDLINE, EMBASE and Cohrane. Studies in human that investigated the miRNAs’ expression levels in serum or plasma or CD4+ T-cells were included. 11 studies were eligible for inclusion, from a total of 904 studies in 195 patients. A total of 6567 miRNAs were studied. In patients with GO, 7 miRNAs were statistically significantly upregulated (miR-96, miR-183, miR-21-5p, miR-96–5p, miR-301a-3p, Novel:19_15038 και Novel:hsa-miR-27a-3p) and 4 miRNAs (miR-146a, miR-199, miR-Let7d, Novel:hsa-miR- 22–3p) were statistically significantly downregulated. In patients with GO that responded to the treatment with glucocorticoids, 1 miRNA (miR-885-3p) was statistically significantly upregulated and 2 miRNAs (miR-4474-3p, miR-615-3p) were statistically significantly downregulated. In GO patients that presented resistance to the glucocorticoids, 1 miRNA (miR-224) was found statistically significantly downregulated. MiRNAs seem to have a potentially promising role in the early diagnosis, prognosis and treatment respond to the glucocorticoid therapy in GO patients. There is a correlation between miRNAs expression and the presence, activity, and response to glucocorticoid therapy in GO patients. However, further clinical studies are required to further validate the predictive value of the miRNAs as biomarkers in the clinical practice.